Fil-jum li ma jonqosx għax miktub mn'Alla, mita għalxejn id-dawl ifittxu għajnejja u għaraq kiesaħ fis-sfurja ta' wiċċi jaħsel ħaddejja, mita tibda l-ħurħara, u n-nifs inaqqsu xuftejja, minngħajr demm koħol u niexfa, u fil-biki bla ħila libieb u qraba ma' dwari wieqfa ikunu jistennew l-aħħar tnehida tiegħi tuq l-art, ejja ruħ safja t'ommi, u, sew bħal mita tfajjel kont traqqadni, busni fuq fommi. Ejja ja ommi waqt li għarkubtejja id f'id tarġa' tfakkarni tat-tfulija it-talba li kont ngħid int iġġagħalni kull fil-għaxija. Għaddiet id-dirja bl-imrar kollu tagħha minn fuq din qalbi—u ħalliet il-ħmira tal-qerq u l-ħażen li minn ruħi għamlu tagħhom irsira, Fit-tagbida tal-żajja mhux ta' darba mikdud heddejt, mibgħud xħitt il-mibgħeda, u nsejt li ta' l-imħabba kien fit-talba il-kliem ta' wegħda. Imma jekk tarġa' tiġi inti u safja taħt il-bewsa tiegħek tagħmel il-qalbi, il-ħlewwa tarġa' f'fommi biex insemma' lil Alla talbi. U hieni hekk għar-raqda ta' bla tmiem, fil-ħemda, tas-serħan nagħlaq għajnejja, waqt lint b'ħiarsa ta' mħabba, ja ruħ t'ommi, tgħasses tkun ħdejja.